### Beslutning

Kenneth Hermansen Afdeling med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Økonomiudvalget af 2. oktober 20109.

Venstres byrådsgruppe kunne ikke tiltræde indstillingens At 5) om fokus på hjemtagelse af konsulentopgaver.

Konservative Folkepartis byrådsgruppe tog forbehold for indstillings At 2) om skabelse af en klar transparens i forhold til eksisterende kompetencer.

Karoline Lassen (UFP) kunne ikke tiltræde indstillingen.

**Beslutningsforslag fra S om færre eksterne konsulenter i [adresse].**

I [adresse] bruger vi mange penge på ekstern konsulenthjælp. Over de sidste 5 år, har man i [adresse] brugt næsten 100 mio. kroner om året i gennemsnit på ekstern konsulenthjælp. Det er næsten 500 mio. kroner. Socialdemokratiet ønsker, at vi får undersøgt, om mange af de opgaver, der bliver udbudt til eksterne, kan løses af [adresse] egne dygtige ansatte. Store virksomheder i [adresse] har med succes etableret interne enheder, som løser en række af de opgaver, som tidligere blev budt ud. Det kan give rigtig god mening at få specialiseret hjælp af eksterne, men vi tror at flere opgaver, som i dag bliver udbudt, med fordel kan løses af vores egne højt specialiserede ansatte på tværs af kommunens forvaltninger. Socialdemokratiet håber dermed, at kommunen vil kunne spare penge, som kunne bruges til gavn for vores borgere.

**Derfor foreslår Socialdemokratiet:**

* At vi får igangsætte analysearbejde, som kan kaste lys over mulighederne for at hjemtage en del af de opgaver, som i dag udbydes til private konsulenthuse.
* Herunder ønsker Socialdemokratiet at få belyst, hvordan sådan en indsats kunne organiseres på tværs af magistratsafdelingerne.

På vegne af Socialdemokratiet i [adresse]

Bertil Johansen

Politisk Ordfører (S)

**Beslutningsforslag fra SF**

Det offentliges brug af eksterne konsulenter er ofte til debat, og det gælder også for Aarhus Kommunes brug. Der stilles spørgsmålstegn ved hvorvidt borgernes skattekrone bruges rigtig, eller om de i stedet kunne være brugt på mere borgernær velfærd. Derfor er det vigtigt med et højt niveau af gennemsigtighed, når kommunen bruger skattekroner på konsulentbistand.

Anonyme rapporter fra eksterne konsulenter kan være et problem, fordi eventuelle bias og egeninteresser bliver sværere at gennemskue. Skal rapporterne betragtes som videnskabelige, må de også skulle opfylde samme kriterier som enhver anden akademisk praksis og have åbenhed omkring hvem, der har skrevet dem. Ligeledes medvirker anonymiteten til at mindske den generelle gennemsigtighed i de offentlige beslutningsprocesser.

Vi skylder borgere, hvis hverdag bliver påvirket af de beslutninger, der bliver taget på baggrund af konsulentrapporter, at sikre, at rapporterne giver mulighed for kritisk stillingtagen, og at de opfylder almindelige krav til akademisk arbejde. Som kommune bør vi gå forrest og medvirke til mere åbenhed omkring offentlige beslutningsprocesser.

Derfor foreslår SF at

1. konsulentrapporter bestilt af [adresse] skal oplyse pris, forfatter og dennes faglige baggrund.

Stillet af SF’s byrådsgruppe

Freja Lauridsen (ordfører på sagen), Alex Nørgaard og Rasmus Østergaard

**Indstilling fra Borgmesterens Afdeling**

**Indstilling på baggrund af forslag fra S og SF om anvendelse af eksterne konsulenter i [adresse]**

### Resumé

Med udgangspunkt i de to forslag fra Socialdemokratiet og Socialistisk Folkeparti, som byrådet behandlede og henviste samlet til Magistraten, foreslås igangsat en række tiltag, som sigter mod en reduceret og bedre anvendelse af eksterne konsulenter i [adresse] og samtidig større gennemsigtighed i anvendelsen af eksterne konsulenter.

Der udarbejdes en oversigt i [adresse] i tal, som giver mulighed for løbende at følge forbruget af konsulentydelser fordelt på 8-10 hovedkategorier. Der etableres en ’How to’ guide, som kan bruges rådgivende, når man står overfor en overvejelse om brug af konsulenter til konkrete opgaver. Der skabes transparens i forhold til eksisterende kompetencer, som allerede findes internt i [adresse].

Der gennemføres endelig en kvalitativ analyse, som forelægges byrådet i april 2020.

Målet med initiativerne er ikke at hindre brug af eksterne konsulenter der, hvor det er hensigtsmæssigt, men at skærpe opmærksomheden på, at der i en stor organisation som [adresse] i nogle situationer kan være bedre og billigere interne alternativer.

Det forventes, at den øgede opmærksomhed og de foreslåede initiativer vil føre til en reduceret brug af eksterne konsulenter. Selvom besparelsen på eksterne konsulenter til dels vil blive modsvaret af flere ansatte, forventes det samlet set muligt at opnå en mere effektiv udnyttelse af de økonomiske ressourcer. Gevinsterne herved forbliver på de enkelte, decentraliserede budgetter, jf. kommunens økonomiske politik.

Forsinkelsen af denne indstilling skyldes, at analysens fokus og afgrænsning har været drøftet  og forankret undervejs i såvel Økonomiudvalg samt interne administrative fora.

### Indstilling

Det indstilles:

At 1) Der tilvejebringes et solidt datagrundlag i [adresse] i Tal, som bl.a. giver overblik over forskellige typer af konsulentydelser

At 2) Der skabes en klar transparens i forhold til eksisterende kompetencer, som allerede findes internt i [adresse]

At 3) Der etableres en ’How to’ guidefunktion, som kan bruges rådgivende, når man står overfor valg af konsulenter til konkrete opgaver – herunder rådgivning i forhold til valg mellem interne og eksterne konsulenter.

At 4) Der etableres en model for håndtering af gennemsigtighed i forbindelse med anvendelse af eksterne konsulenter. Modellen skal indbefatte at eksterne konsulentrapporter skal gøre klar hvem der er forfatter til rapporten, hvor det er relevant.

At 5) Der gennemføres en kvalitativ analyse, som skal understøtte ambitionen om i højere grad at hjemtage konsulentopgaver, der hvor det er fornuftigt.

### Sagens forløb

20-03-2019 Aarhus Byråd

Fremsendes til Borgmesterens Afdeling med henblik på udarbejdelse af en indstilling jf. byrådets vedtagelse i mødet den 20. marts 2019 om magistratsbehandling af forslaget.

 Sagen bedes tilbagesendt byrådet via Magistraten.

Sagerne 24 og 30 blev behandlet sammen.

 14-08-2019 Borgmesterens Afdeling
Beslutningsforslag fra S og SF besvaret med indstilling fra Borgmesterens Afdeling.
 19-08-2019 Magistraten

Fremsendes til [adresse] med bemærkning, at Magistraten i mødet den 19. august 2019 anbefaler, at byrådet tiltræder Borgmesterens Afdelings indstilling af 14. august 2019.

Yngve Lind og Anette Jensen tog forbehold.

Rådmand Margit Pedersen deltog ikke i sagens behandling.

 28-08-2019 Aarhus Byråd
Fremsendes til Økonomiudvalget til behandling i henhold til beslutning i byrådets møde den 28. august 2019.
 02-10-2019 Økonomiudvalget

Jean Mikkelsen, Margit Bach, Bertil Johansen, Bob Henriksen og Freja Lauridsen kunne tiltræde indstillingen i overensstemmelse med Magistratens anbefaling.

Anette Jensen kunne tiltræde indstillingen i overensstemmelse med Magistratens anbefaling men tog forbehold for at 2: *Der skabes en klar transparens i forhold til eksisterende kompetencer, som allerede findes internt i [adresse]*.

Nana Hermansen kunne ikke tiltræde indstillingen.

 09-10-2019 [adresse]

Kenneth Hermansen Afdeling med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Økonomiudvalget af 2. oktober 20109.

Venstres byrådsgruppe kunne ikke tiltræde indstillingens At 5) om fokus på hjemtagelse af konsulentopgaver.

Konservative Folkepartis byrådsgruppe tog forbehold for indstillings At 2) om skabelse af en klar transparens i forhold til eksisterende kompetencer.

Karoline Lassen (UFP) kunne ikke tiltræde indstillingen.